Tuiono TeanauTEANAU TUIONO (Green): Tēnā koe e te Māngai. Straight up just to declare my conflict of interest I'm unfortunately just a Ngāpuhi whānau and I am not related at all to Willie Jackson. Tākiri ko te ataHe manu kororīHe manu kororāHe reo anō tērā nō tuawhakarere.Haere rā te pō.Ngāti Maniapoto nā koutou anō tērā. Ngāti Maniapoto te tereina o Ngāti Maniapoto nau mai haere mai whakatau mai rā ki tēnei o ngā teihana ki te Paremata. Tautoko katoa au i ngā kōrero kua kōrerohia ki roto i te Whare i tēnei rā ki te whakanuia ā koutou mahi. Kei te whakaaro ake au ki ngā āhuatanga o te tereina i te mea ko tēnei ngā Kākāriki e mihi nei ki a koutou me te whakaaro ake ko tēnei iwi he iwi atamai he iwi kerēwa he iwi i mōhio ki tōna hītori ngā painga me ngā raru o ngā tereina. Heoi anō kei te koke whakamua ki ngā āhuatanga i te mea ko te hunga e kake ana ki runga i te hoiho rino ki runga i te tereina ka mohio mai kāore he waka anō ki runga i te ara nō reira he pai tērā mō tō tātou nei taiao he pai tērā mō tō tātou nei āhuarangi. Nō reira ko tēnei ngā Kākāriki e mihi atu ki a koutou mō tō koutou nei tauira i tēnei wā. Kei te whakaaro ake au ki ngā āhuatanga i a koutou i haere mai ki runga i tērā tereina i te mea e ai ki ngā kōrero i huri rauna te tereina mai i te Rohe Pōtae i tau ki Kirikiriroa i tau ki Te Kuiti i tae ki ngā wāhanga katoa o te Rohe Pōtae ka tae mai ki konei. Kei te whakaaro ake ko te teihana i tau tēnei tereina o Ngāti Maniapoto i tēnei wā ko tēnei whakatau kerēme ko tēnei whakatau kerēme. Heoi anō ka mutu tēnei ka rere te tereina ki hea? Ka rere te tereina ki hea? Me rere me tau ngā tereina katoa o tō tātou nei ao Māori ki te mana motuhake o tō tātou nei ao Māori. Ki te mana motuhake o tō tātou ao Māori te tino rangatiratanga i kōrerohia tō tātou Tiriti o Waitangi ki roto i tana wāhanga tuarua. Ko te Tiriti o Waitangi tērā ko te tino rangatiratanga. Nō reira Ngāti Maniapoto ko koutou anō te tauira i tēnei rā nō reira tēnei ka mihi tēnei ka mihi. Tautoko katoa au ngā mihi ki a rātou mā kua riro atu. Nōku anō te hōnore nōku anō te whiwhi kia tae ki Pipitea i tēnei ata ki te whakarongo ki ngā kōrero ki ngā kōrero o tērā pāpā o tātou Tom Roa i te mea ko au anō tērā kei waho i te wā o te petihana te whakanui i te 50 tau o te petihana. E tika ana tō Willie i kaha matou ki te whakarongo ki a Tom Roa i wareware katoa ngā kōrero a Willie Jackson i taua rā. Nō reira e te pāpā e mihi ana ki a koe. I areare katoa ngā taringa o aku nei tamariki i haere mai i te Papaioeia mai i te Kura Kaupapa Māori o Manawatū ki te whakarongo ki a koe. Otirā nōku anō te whiwhi ki te whakarongo ki ngā kōrero o ō koutou nei kaumātua i te pae i te ata nei ki Te Pipitea. Me mihi au ki te āhuatanga o te taonga i whakatakotoria ki Pipitea me mihi au me mihi tēnei Whare ki tērā o ngā āhuatanga kia tau tērā taiaha kia tau te Maungārongo ki te poho o te wharenui. Me te whakaaro ake he kōrero pai tērā mō tātou katoa e tohe nei ki roto i tēnei Whare i te mea he tau pōtitanga kei te haramai nō reira he tauira pai tērā mō tātou ngā kaitōrangapū kia mau te rongo kia hohou anō te rongo kia kōkirihia ki ngā whakaaro e hapaitia te ngākau o tēnā o tēnā o tātou ō tātou nei uri ō tātou nei tamariki ō tātou nei mokopuna tēnei mea te maungārongo. Nā reira Ngāti Maniapoto ko koutou anō tērā i whakatakotoria te tauira me ōna āhuatanga me tōna hītori kia mahara anō tēnei Karauna kia mahara anō tēnei Kāwanatanga kia maumahara anō tēnei tātou katoa te Pāremata o te noho tau i waenganui i a koutou me te Karauna. Otirā he tauira anō mō tātou mō ngā tau kei te haere mai. Ko tēnei pire tē taea te whakatau ngā nawe katoa tē taea te whakatau ngā mamae katoa. Tērā i rongo au i te wā i tae mai a Maungārongo ki Te Pipitea i rongo au i ngā kōrero o te hītori i te wā o te pakanga i ngā pakanga whetū o tātou nei whānau i whakarere atu te pakanga ki ō rātou nei whenua ki ō rātou nei takiwā kia tae anō rātou ki waenganui i a Ngāti Maniapoto. Kei te whai rātou he āhuru mōwai pērā ki a Parihaka i taua wā. Nō reira me kaha tēnei Paremata me kaha tēnei Kāwanatanga kia maumahara anō tērā o ngā hītori. Nā reira kia ora anō tērā hītori me akona ki roto i ngā kura me akona tērā hītori e pā ana ki a koutou o Ngāti Maniapoto e pā ana ki ngā āhuatanga o ngā pakanga whetū kia akona ki roto i ngā kura auraki kia akona ki roto i ō tātou kura kaupapa kia mōhio mai ō tātou tamariki mokopuna he aha te hītori he aha ngā kōrero tuku iho kei raro i ō rātou rekereke kei raro ō rātou nei waewae kia mōhio mai rātou ka tū au ki roto i tēnei whenua ko Aotearoa kei te mōhio au i ōna kōrero katoa ā ka tau anō te wairua o tēnā whenua o ō tātou tamariki mokopuna. Nō reira me kaha tātou ki te whai i tērā o ngā āhuatanga. Ko tēnei pire ka whakamana te pire nei i te Whakaaetanga Whakataunaha i waitohu rā e te Karauna me Maniapoto hei whakatau i ngā kerēme hītori Tiriti o Waitangi katoa o Maniapoto i hua ake i ngā mahi i ngā āwaretanga hoki o te Karauna i mua i te tau 1998. Kua kapi te rohe pānga o Maniapoto ko te Rohe Pōtae tae atu ki te tai moana e pā tata ana me tētahi wāhi o te āpure ohanga rāhui. Kei roto i te pire ko tētahi whakarāpopoto o ngā tātai kōrero o ngā kerēme otirā ngā hītori i kōrerohia nei te Whare tae atu ki te ōhanga ā-tinana ā-ahurea ā-wairua hoki o te iwi. Ka mau hoki ko ngā whakaaetanga me te whakapāha kei te tāpae rā e te Karauna ki a Ngāti Maniapoto. Kei roto i te pire nei ētahi ritenga e pā ana ki tētahi puretumu whakataunga me mātua whakature kia ū ai tae atu ki ngā rawa ahurea ngā rawa taiao te puretumu tauhokohoko me ētahi ritenga e pā ana ki te whakahounga hangahanga. Ko taku manako mō tātou katoa otirā ki a koutou o Maniapoto kia mau tonu ki ērā ngā kupu o ngā mātua tīpuna. Kāore e kore ka pērā koutou he iwi atamai he iwi kerēwa. Kia mau tonu ki tērā kia mau tonu ki te kawau mārō whanake ake whanake ake whanake ake." Me tērā o ngā kōrero o te koroua a Rewi i pēhea tēnei hononga o te āhuatanga o Te Tiriti o Waitangi? E kore e oti e kore rawa e oti. Ko tōna oranga mō ake ake ake ake. Tēnā koutou tēnā koutou Ngāti Maniapoto tēnā tātou katoa. [The day is dawningBirds on the landBirds on the seaTheir call is from ancient times.Farewell oh night.Ngāti Maniapoto that is your saying. Ngāti Maniapoto the train of Ngāti Maniapoto welcome to this station to Parliament. I am in full support of what has already been said in the House today to pay tribute your efforts. I am considering the attributes of a train because this member of the Green Party acknowledges you and considers you to be an intelligent and clever tribe a tribe who knows their history the good and the bad of the trains. Nevertheless you are moving forward to what is ahead because those who ride the steel horse on the train know there is no other vehicle on the path therefore that is good for our environment and for our climate. Accordingly we the Green Party acknowledge you for your example at this time. I am considering the circumstances when you came here on that train because according to accounts the train travelled around from the King Country and stopped in Hamilton Te Kūiti and went to all the parts of the King Country and then arrived here. I think the station this Ngāti Maniapoto train has now arrived at is this claim settlement. However when this is complete where then will the train go? Where will it go? All the trains of our Māori world should journey towards and arrive at self-determination of our Māori domain to the autonomy of our Māori world—the sovereignty spoken of in article 2 of the Treaty of Waitangi. That is what the Treaty of Waitangi is about: sovereignty. Ngāti Maniapoto you are the example today I therefore acknowledge you. I fully endorse the acknowledgments of those who have passed. The honour and the good fortune is mine to have been at Pipitea this morning to listen to the speeches and to the narratives of our elder Tom Roa as I was also there outside at the time of the petition the 50-year commemoration of the petition. Willie is correct in what he said we listened so intently to Tom Roa that we forgot everything Willie Jackson said that day. So sir we acknowledge you. My children listened attentively they came from Te Kura Kaupapa Māori o Manawatū in Palmerston North to listen to you. I am also fortunate to have heard your elders your orators on the bench this morning at Pipitea. I must acknowledge the nature of the treasured item that was laid down at Pipitea I and this House should acknowledge the circumstances around the laying down of the taiaha Maungārongo in the bosom of the meeting house. I think this is a good narrative for us here debating in this House as an election year is coming. As such that is a good example for us politicians to be in a state of peace to make peace to champion ideas that uplift the hearts of each and every one of us our children and our grandchildren this thing peace. Therefore Ngāti Maniapoto it was you yourselves who presented the example and all that comes with it its history so that this Crown Government and Parliament are reminded of the resolving between you and the Crown. Indeed it sets the example for us for the coming years. This bill cannot settle all grievances it cannot resolve all the pain. I heard this at the arrival of Maungārongo to Pipitea I heard historical accounts of the wars the battles of the stars and of our kinsmen who fled the battle on their lands and districts and sheltered amongst Ngāti Maniapoto. They were seeking refuge similar to Parihaka at that time. Accordingly this Parliament this Government must remember this history. In order to keep this history alive it should be taught in schools—that history about you of Ngāti Maniapoto and the circumstances of the battles of the stars should be taught in mainstream schools and within our Māori-medium schools so that our children will know the history and traditions that lie right there beneath their ankles and feet so that they know when I stand here in Aotearoa I know all her stories and the land of our children and grandchildren will be tranquil once again. We must pursue this situation. This bill this bill empowers the deed of settlement signed by the Crown and Maniapoto to settle all the historical Treaty of Waitangi claims of Maniapoto that resulted from the Crown's acts and omissions before the year of 1998. It covers Maniapoto's area of interest the King Country to the adjacent coast and a part of the exclusive economic zone. In the bill there is a summary of the process of the claims indeed the histories that were spoken of in the House including the physical cultural and spiritual economy of the tribe. It also includes the agreements and apology tabled by the Crown to Ngāti Maniapoto. In this bill are provisions regarding a settlement redress that must be enacted so that it is fixed including the cultural and environmental resources commercial redress and provisions for renovating buildings. It is my hope for us all and indeed for you Maniapoto to hold fast to the words of the forebears. There is no doubt you will do this you are an intelligent and clever people. "Hold fast to that hold fast to the fighting formation move onwards rise up." Also that saying from the elder Rewi how has this relationship of the nature of the Treaty of Waitangi fared? It will never end. It will endure for all time. Acknowledgments to you Ngāti Maniapoto and to all.]"